13/10/2011 | Administración LocalMunicipal
As Somozas
Aprobación definitiva plan parcial S-02 As Somozas

Por acordo plenario de data 21 de setembro de 2011 foi aprobado definitivamente o plan parcial que afecta ó sector S-02 que desenvolve o Plan Xeral de Ordenación Municipal, adaptado á Lei 2/2010 de 25 de marzo de medidas urxentes de modificación da lei 9/2002 de ordenación urbanística e protección do medio rural de Galicia (Louga), o que se fai público en cumprimento do previsto no artigo 92.2 da Louga, publicando o texto íntegro da documentación que contén a normativa e as ordenanzas. O acordo plenario de aprobación definitiva do referido plan foi comunicado á Consellería de Medio ambiente, territorio e infraestruturas da Xunta de Galicia con data 30 de setembro de 2011 en cumprimento do previsto no artigo 92.3 da Lei 9/2002 de 30 de decembro de ordenación urbanística e protección do medio rural de Galicia (Louga) Contra o acordo de aprobación definitiva do referido Plan Parcial, poderase interpoñer directamente recurso contencioso administrativo ante o Tribunal Superior de Xustiza de Galicia no prazo de dous meses contados a partires do día seguinte ó da publicación deste anuncio de conformidade co disposto no artigo 46 da Lei 29/1998 de 13 de xullo reguladora da xurisdición contenciosa administrativa. O docuento aprobado que contén a normativa e as ordenanzas transcríbanse a continuación: Neste documento de Plan Parcial faise unha zonificación e mesmo unha parcelación de todo o sector diferenciando non somentes os usos, se non tamén á tipoloxía das edificacións das súas condicións particulares. A seguir desenvólvense as ordenanzas a aplicar ós diferentes usos que deberán regular toda a actuación no ámbito. No Plan Parcial do S-02 de As Somozas prevese a seguinte disposición de seguintes zonas: · Zona vivenda unifamiliar illada (UAI). · Zona de vivenda unifamiliar adosada (UAD). · Zona de vivenda en ordenación singular (OS). · Zona de equipamento (EQ). · Zona Verde (ZVL e ZVX). · Zona de viario rodado (VR). Son as condicións que regulan as diferentes utilizacións dos terreos e edificacións segundo a actividade que se produzan sobre eles. No referente á regulamentación de usos o Plan Parcial aterase ó indicado no seu propio articulado, no PXOM e ó establecido na lei 9/2002 de Ordenación Urbanística e Protección do Medio Rural de Galicia e o Regulamento de Planeamento, prevalecendo as regras de interpretación expostas no artigo 6 da LOUPMRG. No referido á terminoloxía de conceptos consideraranse as definicións que a tal efecto aparecen reflexadas no PXOM vixente. No referido á terminoloxía de conceptos consideraranse as definicións que a tal efecto aparecen reflexadas no PXOM vixente. No referido á terminoloxía de conceptos consideraranse as definicións que a tal efecto aparecen reflexadas no PXOM vixente. O proxecto de urbanización que se redacten para a execución do presente planeamento deberá contemplar obrigatoriamente as seguintes medidas correctoras: · A topografía orixinal reconstruirase traballando dende o punto de vista orográfico no sentido das curvas de nivel. · A cuberta vexetal reconstruirase na medida do posible mediante solucións de revexetación e deseñando as zonas verdes do xeito máis natural posible. · Os desmontes e os terraplenados trataranse con materiais da zona e con tratamentos verdes. · As solucións de viario faranse do xeito máis permeable posible dende o punto de vista constructivo, deixando as solucións de pavimento impermeable estrictamente para aquelas zonas rodadas nas que esta solución é imprescindible. · O impacto causado polo viario, edificación e aterrazamento –de habelo- corrixirase mediante a plantación de bandas de arborado e arbustivas na dirección das curvas de nivel e perpendicular a elas. · O alumeado da peza deseñarase tendo en conta as medidas de contaminación lumínica, dotando ás luminarias de pantallas protectoras axeitadas e conforme á lexislación vixente. As lámpadas serán en todo caso de baixo consumo · A alteración temporal da calidade do aire por ruídos e partículas finalizará ó remate da fase de obras, realizándose o movemento de terras axeitadamente con retroescavadora para reducir ó mínimo os regos nas áreas de escavación e so nos momentos imprescindibles. Esta medida pretende evitar o consumo excesivo de auga e os conseguintes vertidos cara ó río Somozas. Por outra parte, o arborado previsto incidirá na calidade do aire do contorno. · Estableceranse as garantías necesarias para o vertido dos materiais sobrantes na escavación en vertedoiros autorizados e en aqueles lugares que garantan o seu correcto reciclado. · Dende o punto de vista da sostibilidade do proxecto, o viario garante un dimensionamento e funcionamento suficiente para o número de vivendas máximo establecido. · As augas pluviais recolleranse nun vaso de tormentas, dimensionado para unha precipitación máxima de 10 l/m2 nunha hora e situado no punto natural mais baixo sen interfluvios e máis próximo ó río Somozas, onde se verterán estas augas. Este deposito estará dotado dun sistema de baleirado do vaso cara ó río Somozas. Este tanque de tormentas disporá de desareadores e desgraxadores. · A infraestructura de subministración eléctrica estará baixo terra e axeitadamente illada, así como os transformadores, que preverán o impacto electromagnético. A dotación mínima será a que figura no apartado correspondente da memoria do presente Plan Parcial. · A subministración da auga potable e a rede de saneamento proxectada garantirá o correcto abastecemento e evacuación da peza para a súa carga máxima prevista. A dotación mínima será a que figura no apartado correspondente da memoria do presente Plan Parcial. · As zonas verdes previstas axardinaranse de maneira que se garanta unha dotación mínima no conxunto delas de unha árbore cada 50 m2 de zona verde. · O Proxecto de urbanización definirá o ámbito correspondente para a ubicación de zonas para a recollida selectiva de residuos sólidos urbanos.6.1. ORDENANZA 1: VIVENDA UNIFAMILIAR ILLADA. É aquela referida ás zonas previstas no Plan Parcial como UAI. En todos os casos a parcela clasificada con este uso presentará as características tipolóxicas que lle son propias e sen máis limitacións que aquelas establecidas pola propia Ordenanza e resto de documentos do Plan Parcial. Dentro das mesmas localizaranse as actividades asignadas a estes usos coas ocupacións en planta, intensidade de uso e condicións de edificación que a continuación se indican. · Tipoloxía: prevese a construcción de vivendas unifamiliares illadas e dicir recuadas de todos os lindeiros da parcela ou pareadas é dicir adosdas a un único lindeiro da parcela coincidente coa seguinte parcela. Para optar á tipoloxía pareada esixirase a edificación conxunta das dúas vivendas que comparten lindeiro. · Condicións da edificación: - Fronte mínimo de parcela: 12 m. - Parcela mínima: 300 m2. - Ocupación do solo: 50% de parcela neta. - Edificabilidade: 0,54 m2/m2. de parcela neta. - Altura da edificación: 7,00 m no punto medio de cada unha das fachadas. - Número de plantas: Dúas (B+I). - Pendente de cuberta: 40º, sendo continua e sen quebros en todo o seu desenvolvemento, segundo condicións particulares da normativa do PXOM. - Recuamento máximo en relación a aliñación: 5,00 m. - Separación a lindeiros: 3,00 m. Nos aspectos non contemplados na presente ordenanza rexerá o indicado no PXOM do concello de As Somozas, na ordenanza “ZONA 1. RESIDENCIAL UNIFAMILIAR ILLADA” 6.2. ORDENANZA 2: VIVENDA UNIFAMILIAR ADOSDA. É aquela referida ás zonas previstas no Plan Parcial como UAD. En todos os casos a parcela clasificada con este uso presentará as características tipolóxicas que lle son propias e sen máis limitacións que aquelas establecidas pola propia Ordenanza e resto de documentos do Plan Parcial. Dentro das mesmas localizaranse as actividades asignadas a estes usos coas ocupacións en planta, intensidade de uso e condicións de edificación que a continuación se indican. · Tipoloxía: prevese a construcción de vivendas unifamiliares adosadas nos lindeiros comúns. · Aliñacións e rasantes: - As fixadas nos planos correspondentes. - Fondo máximo: 16 m medidos perpendicularmente á aliñación oficial. - Recuamento sobre aliñación: 3 m. · Condiciones de edificación - Parcela mínima (neta): 120 m2. - Fronte mínimo: 6 metros para edificacións apegadas - Edificabilidade: 0,80 m2/m2 sobre parcela neta. - Ocupación: 50 % sobre parcela neta - Altura da edificación: 7,00 m no punto medio de cada unha das fachadas. - Número de plantas: Dúas (B+I). - Pendente de cuberta: 40º, sendo continua, sen quebros en todo o seu desenvolvemento. Nos aspectos non contemplados na presente ordenanza rexerá o indicado no PXOM do concello de As Somozas, na ordenanza “ZONA 2. RESIDENCIAL UNIFAMILIAR APEGADA” 6.3. ORDENANZA 3: VIVENDA UNIFAMILIAR EN ORDENACIÓN SINGULAR. É aquela referida ás zonas previstas no Plan Parcial como OS. A presente ordenanza pretende a posta en ordenamento das edificación existentes sen aumentar a edificabilidade. · Usos: manteranse os usos actualmente existentes. · Tipoloxía: prevese a construcción de vivendas unifamiliares illadas e dicir recuadas de todos os lindeiros da parcela. · Condicións da edificación: - Fronte mínimo de parcela: o existente. - Parcela mínima: a existente. - Ocupación do solo: 10% de parcela neta. - Edificabilidade: 0,10 m2/m2. de parcela neta. - Altura da edificación: 7,00 m no punto medio de cada unha das fachadas. - Número de plantas: Dúas (B+I). - Pendente de cuberta: 40º, sendo continua e sen quebros en todo o seu desenvolvemento, segundo condicións particulares da normativa do PXOM. - Separación a lindeiros: 3,00 m. Nos aspectos non contemplados na presente ordenanza rexerá o indicado no PXOM do concello de As Somozas, na ordenanza “ZONA 1. RESIDENCIAL UNIFAMILIAR ILLADA” 6.4. ORDENANZA 4: EQUIPAMENTO (EQ). É aquela referida ás zonas previstas no Plan Parcial como de equipamento social e/ou cultural e/ou docente públicos (EQ). En todos os casos a parcela clasificada con este uso será de cesión libre e gratuíta ó concello segundo o establecido na LOUPMRG, coas características tipolóxicas que lle son propias e sen máis limitacións que aquelas establecidas pola propia Ordenanza e resto de documentos do Plan Parcial. A tipoloxía edificatoria permitida será a de edificación illada, que resulte adecuada ó servicio colectivo ó que se destine. O establecido nos correspondentes planos de clasificación do Plan Parcial.1.- Uso obrigatorio: Equipamentos de tipo cultural, de ocio, deportivo, sanitario-asistencial, relixiosos e calquera outro servicio público.2. - Usos prohibidos: Todos os demais. · Recuados: Establécese a obrigatoriedade de realizar o recuado de 3 m ós lindeiros. · Coeficiente de Edificabilidade: O coeficiente de edificabilidade atribuído á parcela é de 1,00 m2/m2. · Coeficiente de ocupación: 70 %. · Altura máxima de edificación e número de plantas: A altura máxima da edificación medida en calquera punto segundo as presentes ordenanzas será de 8,00 metros, e baixo máis unha plantas (B+1). · Altura total da edificación: A altura total da edificación medida segundo as presentes ordenanzas será en todo caso igual ou inferior a 11,00 metros. · Semisoto: Admítese a construcción dun soto e un semisoto con uso de garaxe e locais auxiliares da edificación. · Cubertas: Serán de aplicación as condicións xerais de cuberta da presente normativa e do PXOM vixente.6.5.- ORDENANZA 5: ZONA VERDE (ZV). É aquela referida ás zonas previstas no Plan Parcial como de zona verde pública. En todo caso as parcelas clasificadas con este uso serán de cesión libre e gratuíta ó concello segundo o establecido na LOUPMRG, coas características tipolóxicas que lle son propias e sen máis limitacións que aquelas establecidas pola propia Ordenanza e resto de documentos do Plan Parcial e as de orde superior establecidas polo Regulamento de Planeamento e a LOUPMRG. O establecido nos correspondentes planos de clasificación do Plan Parcial. O uso será aquel que lle é propio. Exclusivamente aqueles que contribúan a un mellor disfrute da zona verde. Na zona verde poderase ubicar o tanque de tormentas previsto no presente Plan Parcial ocupando a superficie mínima imprescindible par o seu funcionamento. No proxecto de urbanización esta infraestructura deberá quedar perfectamente integrada no entorno prevendo as medidas necesarias e suficientes para reducir o seu impacto visual no contorno. · Coeficiente de ocupación: O coeficiente de ocupación máxima para a parcela fíxase no 5 %. · Altura máxima de edificación e número de plantas: A altura máxima da edificación medida en calquera punto será de 3,00 metros e planta baixa. · Altura Total da edificación: A altura total da edificación será en todo caso igual ou inferior a 3,50 metros. · Urbanización da zona verde: As zonas verdes e os espacios libres de uso público deberán estar correctamente urbanizados, coas correspondentes sendas peonís, camiños, moblaxe, alumeado público, saneamento e abastecemento de auga, debéndose manter en todo caso as especies arbóreas existente. Na urbanización interior da zona primarán as solucións de urbanización brandas e de calidade. Procurarse devolver a naturalidade perdida ó entorno existente, coa plantación do maior número de árbores e arbustos autóctonos posible. · Materiais: As cores e formas utilizados serán aquelas que garantan un menor impacto paisaxístico.6.6. ORDENANZA 5: ZONA DE VIARIO RODADO (VR). E o establecido nos planos de ordenación do Plan Parcial como tal (VR). As características constructivas e formais do viario rodado serán estudiadas polo miúdo polo preceptivo Proxecto de Urbanización que haberá de ter en conta a vixente normativa e regulamentos en materia de accesibilidade e supresión de barreiras arquitectónicas.1.- Uso obrigatorio: viario e aparcamento 2.- Usos prohibidos: os demais O viario rodado terá o trazado e características previstos nos correspondentes planos de ordenación. As seccións transversais de viario, segundo as que se organizan as bandas de tráfico rodado, aparcamento, alcorques e beirarrúas, as que se reflicten nos correspondentes planos do presente Plan Parcial, serán en todo caso vinculantes á hora de redactar o mencionado Proxecto de Urbanización. En todo caso primarase, para as zonas de beirarrúa, un pavimento que, pola súa facilidade de desmontaxe e reposición, sirva para a posibilidade de incorporación de servicios urbanísticos non previstos no presente Plan Parcial. Nos viarios rodados prevense a disposición de 338 prazas de aparcamento. O equipo redactor Julio C. Rojo Martínez Isidro López Yáñez Enxeñeiro de C. C. P. Arquitecto As Somozas, 30 de setembro de 2011 O Alcalde, Asdo.: Manuel Candocia Ramos.